b"\n_START_ARTICLE_\nWilliam Enfield\n_START_SECTION_\nBiografia\n_START_PARAGRAPH_\nEnfield nasqu\xc3\xa9 a Sudbury, Suffolk. El 1758, ingress\xc3\xa0 a la Daventry Academy on tingu\xc3\xa9 com professor a William Hextal. El 1763 esdevingu\xc3\xa9 sacerdot anglic\xc3\xa0 i exerc\xc3\xada a Benn's Garden Chapel a Liverpool. El 1770 es traslad\xc3\xa0 a Warrington per a ser sacerdot a la Cairo Street Chapel i un tutor de ret\xc3\xb2rica i idiomes moderns a la Warrington Academy. Hi romangu\xc3\xa9 fins 1785, quan pass\xc3\xa0 a l'Octagon Chapel, Norwich._NEWLINE_A Norwich Enfield fund\xc3\xa0 l'Speculative Society, que inclo\xc3\xafa els anglicans, els clergues no conformistes i metges._NEWLINE_Enfield mor\xc3\xad el 3 de novembre de 1797.\n_START_SECTION_\nObres\n_START_PARAGRAPH_\nMalgrat ser un Unitari\xc3\xa0, Enfield encara respectava l'Esgl\xc3\xa9sia Anglicana Establerta i donava suport al seu govern. Quan l'Unitari\xc3\xa0 Joseph Priestley atac\xc3\xa0 aquestes institucions, Enfield public\xc3\xa0 Remarks on Several Late Publications in a Letter to Dr. Priestley (1770). _NEWLINE_Tamb\xc3\xa9 va contribuir al Monthly Magazine, Dedicat a Priestley va escriure: Institutes of Natural Philosophy, Theoretical and Experimental (1783)._NEWLINE_Tanmateix el seu llibre amb m\xc3\xa9s \xc3\xa8xit va ser The Speaker (1774), una antologia d'extractes literaris que intentava ensenyar l'elocution. En va publicar una seq\xc3\xbcela, Exercises in Elocution el 1780. L'Speaker d'Enfield es va reeditar diverses vegades i va inspirar antologies com The Female Speaker de _NEWLINE_Mary Wollstonecraft"